पीटीईटी: 95हजार सीट, 2 लाख आवेदन
बाड़मेर | पी.टी.ई.टी.2017 एवं बीए बी.एड./बी.एससी बीएड प्रवेश परीक्षा के लिए अब तक लगभग 2 लाख अभ्यर्थियों ने आॅानलाइन आवेदन किया है। आवेदन पत्र 20 मार्च तक आॅनलाइन भरे जा सकेंगे।
95 हजार सीटों के लिए आयोजित होने वाली पीटीइटी एवं चार वर्षीय बीए बीएड/बीएससी बीएड प्रवेश पूर्व परीक्षा 14 मई को होगी। प्रथम बार पीटीइटी में राज्य सरकार ने अपवर्ड मूवमेन्ट की सुविधा उपलब्ध करवाई है। इससे पहले अभ्यर्थियों को एक बार आवंटित महाविद्यालय में अपवर्ड मूवमेन्ट करने की कोई सुविधा उपलब्ध नहीं होती थी। इस वर्ष राज्य सरकार ने अभ्यर्थियों के हितों को ध्यान में रखते हुए पीटीईटी परीक्षा में भी अपवर्ड मूवमेन्ट की सुविधा उपलब्ध करवाई है।
इसके तहत अभ्यर्थियों को यदि उसके द्वारा दिए गए विकल्पों में से पूर्व के विकल्पों में स्थान रिक्त होता है तो वह उस महाविद्यालय के लिए अपवर्ड मूवमेन्ट का चयन कर सकता है।
अभ्यर्थीऑन लाइन भर सकता है परीक्षा शुल्क
अभ्यर्थीआॅनलाइन पेमेन्ट डेबिट कार्ड/क्रेडिट कार्ड तथा नैट बैंकिंग के माध्यम से या आॅनलाइन जमा अथवा ई-मित्र के माध्यम से नकद 23 मार्च तक जमा करवा सकेंगे। एमडीएस अजमेर के प्रो. बीपी सारस्वत ने बताया कि सभी बी.एड. महाविद्यालयों ने एक हेल्पलाइन सेन्टर खोलें है ताकि बी.एड. पाठ्यक्रम करने वाले अभ्यर्थियों को आवेदन पत्र भरने में किसी प्रकार की परेशानी हो तो उसका निराकरण किया जा सके। इसकी अनुपालना में लगभग सभी बी.एड. महाविद्यालयों द्वारा हेल्पलाइन सेन्टर प्रारंभ किए है। अभ्यर्थी परीक्षा शुल्क का कैशलेस भुगतान आॅनलाइन डेबिट कार्ड/क्रेडिट कार्ड अथवा नेटबैंकिंग का प्रयोग कर सकते हैं।
bho_Deva hin_Deva hin_Deva hin_Deva hin_Deva hin_Deva